บอร์ด SSI ไฟเขียวเพิ่มทุน 1.60 หมื่นลบ. เสนอขาย PP ทั้งหมด
SSI เผยบอร์ดไฟเขียวเพิ่มทุนจดทะเบียนจำนวน 1.60 หมื่นลบ. จากทุนเดิม 3.42 หมื่นลบ. เป็น 5.02 หมื่นลบ. โดยจัดสรรหุ้นเพิ่มทุนให้ PP มูลค่าที่ตราไว้ 1 บ.
21 เม.ย. 2558

บริษัท สหวิริยาสตีลอินดัสตรี จำกัด (มหาชน) หรือ SSI ระบุว่า ที่ประชุมคณะกรรมการบริษัทวานนี้ (20 เม.ย.) ได้มีมติอนุมัติให้ลดทุนจดทะเบียนของบริษัทจำนวน 5,604,115,435 หุ้น มูลค่าหุ้นที่ตราไว้หุ้นละ 1 บาท จากเดิมทุนจะทะเบียน 39,867,778,559 บาท เป็น 34,263,663,124 บาท โดยการตัดหุ้นที่ยังไม่ได้ออกจำหน่ายของบริษัททั้งหมด
อีกทั้งอนุมัติให้เพิ่มทุนจดทะเบียนของบริษัทอีกจำนวน 16,000,000,000 บาท จากทุนจดทะเบียนเดิมจำนวน 34,263,663,124 บาท เป็นจำนวน 50,263,663,124 บาท โดยการออกหุ้นสามัญเพิ่มทุนจำนวน 16,000,000,000 หุ้น มูลค่าหุ้นที่ตราไว้หุ้นละ 1 บาท
นอกจากนี้มีมติอนุมัติให้บริษัทดำเนินการจัดสรรหุ้นสามัญเพิ่มทุนของบริษัทจำนวนไม่เกิน 16,000,000,000 หุ้น มูลค่าที่ตราไว้หุ้นละ 1 บาท เพื่อเสนอขายให้แก่บุคคลในวงจำกัด (Private Placement) ซึ่งไม่เป็นบุคคลที่เกี่ยวโยงกัน พร้อมทั้งมอบอำนาจให้คณะกรรมการบริษัท และกรรมการผู้จัดการใหญ่ หรือบุคคลที่คณะกรรมการบริษัทหรือกรรมการผู้จัดการใหญ่มอบหมาย